《金州冬月陪太守游池（一作林下对雪送僧归草堂寺）》
唐代·无可

残腊雪纷纷，林间起送君。苦吟行迥野，投迹向寒云。

绝顶晴多去，幽泉冻不闻。唯应草堂寺，高枕脱人群。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。